Selfridges ห้างหรูที่โตสวนกระแสในอังกฤษ
หากใครได้มีโอกาสไปเที่ยวประเทศอังกฤษ คงมีโอกาสไปเดินชอปปิงที่ถนนชื่อดังอย่าง Oxford Street ซึ่งถนนเส้นนี้ ถือเป็นแหล่งรวมร้านสโตร์ต่างๆ มากมาย รวมถึงเป็นแหล่งห้างสรรพสินค้าชั้นนำของอังกฤษอีกด้วย
1 ก.ย. 2563

Selfridges ห้างหรูที่โตสวนกระแสในอังกฤษ /โดย ลงทุนแมน
หากใครได้มีโอกาสไปเที่ยวประเทศอังกฤษ คงมีโอกาสไปเดินชอปปิงที่ถนนชื่อดังอย่าง Oxford Street ซึ่งถนนเส้นนี้ ถือเป็นแหล่งรวมร้านสโตร์ต่างๆ มากมาย รวมถึงเป็นแหล่งห้างสรรพสินค้าชั้นนำของอังกฤษอีกด้วย
แต่หนึ่งในห้างที่คึกคักที่สุดในละแวกนั้นคงหนีไม่พ้น ห้างที่ชื่อว่า “Selfridges”
ห้างหรู ที่มีสินค้าแบรนด์เนมจากทั่วโลกมารวมไว้ในที่เดียว 
และกลายเป็นแหล่งดึงดูดนักชอปกระเป๋าหนักจากทั่วโลก
แล้วเรื่องราวของ Selfridges เป็นอย่างไร
ลงทุนแมนจะเล่าให้ฟัง.. 
╔═══════════╗
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
╚═══════════╝
Selfridges เป็นหนึ่งในห้างสรรพสินค้า ที่อยู่คู่กับกรุงลอนดอนมานาน ไม่แพ้ห้างชื่อดังอีกแห่งอย่าง Harrods
แต่รู้หรือไม่ว่า คนที่เป็นผู้พลิกฟื้นวงการห้างสรรพสินค้าหรูนี้ ไม่ใช่คนอังกฤษ แต่เป็นคนอเมริกันชื่อ Harry Gordon Selfridge ที่กำลังใช้ชีวิตในวัยเกษียณ ย่าง 50 ปี อยู่ที่รัฐวิสคอนซิน
หลังจากที่เขาได้มีโอกาสมาเยือนประเทศอังกฤษก็พบว่า อังกฤษไม่มีห้างดีๆ เหมือนในสหรัฐอเมริกาหรือเมืองอื่นๆ ในยุโรปเลย
คุณ Harry จึงตัดสินใจลงมือสร้างห้างสรรพสินค้าของเขาเอง และนี่ก็คือจุดเริ่มต้นของ Selfridges นั่นเอง
ด้วยเวลาเพียง 2 ปี Selfridges ก็สร้างเสร็จในปี ค.ศ. 1909 และกลายเป็นห้างที่ใหญ่ที่สุดในย่านนั้น เป็นรองเพียงแค่ห้างดังอย่าง Harrods
ที่น่าสนใจคือ ในวันเปิดตัวนั้น คุณ Harry ทุ่มทุนอย่างมากในการโปรโมต ทั้งการลงโฆษณา การเปิดตัว การเตรียมโปรโมชันต่างๆ ซึ่งคิดเป็นเงินถึง 5,000 ปอนด์ในสมัยนั้น หรือถ้าให้ตีเป็นมูลค่าปัจจุบันจะอยู่ที่ประมาณ 5 แสนปอนด์ หรือประมาณ 20 ล้านบาทเลยทีเดียว
และนี่ก็ส่งผลให้ วันเปิดตัวของ Selfridges มีผู้มารอเข้าคิว มากถึง 90,000 คน
ความโดดเด่นของ Selfridges คือ ความกว้างขวางของห้าง และมีแทบทุกสิ่งที่ลูกค้าต้องการ มีห้องโทรศัพท์ ห้องอ่านหนังสือ มีโทรศัพท์วางอยู่แทบทุกเคาน์เตอร์ มีห้องให้ข้อมูลลูกค้า มีแผนกต้อนรับนักท่องเที่ยวต่างชาติ มีร้านอาหาร และสามารถหาซื้อได้ตั้งแต่ตั๋วหนังไปจนถึงตั๋วเรือเดินสมุทร
ซึ่งเรื่องพวกนี้ถือเป็นประวัติศาสตร์หน้าใหม่ให้กับวงการห้างสรรพสินค้าในเวลานั้น
ความสำเร็จของ Selfridges นั้นก็ยังคงดำเนินต่อมาจนเกือบ 100 ปี แต่ก็ถึงเวลาที่ต้องเปลี่ยนเจ้าของ โดยในปี 2003 Selfridges ได้ถูกขายกิจการให้กับคุณ Galen Weston นักธุรกิจชาวแคนาดา ด้วยมูลค่า 24,700 ล้านบาท
ซึ่งเขาก็เป็นคนสานต่อ ความสำเร็จของ Selfridges มาจนถึงปัจจุบัน
แล้ว Selfridges ในวันนี้เป็นอย่างไร?
ปัจจุบัน Selfridges มีทั้งหมด 4 สาขาคือที่ Oxford Street, Trafford Centre, Exchange Square (เมืองแมนเชสเตอร์) และ Bullring (เมืองเบอร์มิงแฮม)
และได้ขยายเป็นอาณาจักร Selfridges Group โดยมีการรวมเข้ากับกิจการอื่นๆ ในต่างประเทศ เช่น
- ห้าง De Bijenkorf ในเนเธอร์แลนด์
- ห้าง Brown Thomas และ Arnotts ในไอร์แลนด์
- ห้างหรู Holt Renfrew ในแคนาดา
แล้วรายได้ของ Selfridges ดีแค่ไหน?
เรามาดูรายได้เฉพาะ Selfridges Retail Limited ทั้ง 4 สาขา  
ปี 2017 รายได้ 27,767 ล้านบาท
ปี 2018 รายได้ 32,576 ล้านบาท 
ปี 2019 รายได้ 33,400 ล้านบาท 
โดย รายได้ปี 2019 เติบโตจากปี 2017 ถึง 20%
มาถึงตรงนี้ หลายๆ คนอาจจะนึกถึงอีกห้างหนึ่งที่ชื่อดังไม่แพ้กันในอังกฤษ 
นั่นก็คือ Harrods ที่เปิดให้บริการมาตั้งแต่ปี 1849
และเป็นอีกหนึ่งห้างหรูในกรุงลอนดอน ที่ตั้งอยู่บริเวณสถานีรถไฟใต้ดิน Knightsbridge
แล้วผลประกอบการของ Harrods เป็นอย่างไร
ล่าสุดปี 2019 รายได้ของ Harrods อยู่ที่ 35,865 ล้านบาท
เติบโต 5.3% จากปี 2017 ซึ่งรายได้ขนาดนี้ถือว่าอยู่ในระดับเดียวกับรายได้ 4 สาขารวมกันของ Selfridges
ในขณะที่ห้างสรรพสินค้าเจ้าอื่นๆ ในอังกฤษ อย่างเช่น John Lewis, Debenhams, Marks & Spencer มียอดขายลดลงจากแนวโน้มพฤติกรรมของผู้บริโภคที่เปลี่ยนไปซื้อสินค้าจาก E-Commerce มากขึ้น
แต่ทั้ง Selfridges และ Harrods กลับมียอดขายที่เติบโต ซึ่งสวนทางกับห้างสรรพสินค้าเจ้าอื่น
หลายคนอาจมองว่า Selfridges เป็นห้างหรู ขายแต่ของแพง แต่ Selfridges ก็มีกลยุทธ์ต่างๆ ที่กลายเป็นห้างต้นแบบ ของห้างสรรพสินค้าทั่วโลก เช่น การจัดวางสินค้า การกระตุ้นยอดขาย การจัดแคมเปญ การดูแลลูกค้า การอำนวยความสะดวกต่างๆ
เรื่องนี้เป็นกรณีศึกษาให้เราได้เรียนรู้ว่า
ในบางครั้งธุรกิจที่ดูเหมือนจะเป็นตะวันตกดิน
แต่ก็มีบางบริษัทที่สามารถหาจุดยืนของตัวเอง
เพียงแต่เขาต้องทำความเข้าใจผู้บริโภค ว่าต้องการอะไร จะนำเสนออย่างไรให้ตรงใจลูกค้า
ซึ่งก็สอดคล้องกับหนึ่งวลีเด็ด ที่คุณ Harry Selfridge ชอบพูดอยู่เสมอ
นั่นก็คือ “The customer is always right” หรือ “ลูกค้าถูกเสมอ” นั่นเอง.. 
----------------------
Blockdit เป็นแพลตฟอร์มของแหล่งรวมนักคิด
ที่ช่วยอัปเดตสถานการณ์ ในรูปแบบบทความ วิดีโอ
รวมไปถึงพอดแคสต์ ที่มีให้ฟังระหว่างเดินทางด้วย
ลองใช้กันที่ 
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
-
-
-
-
-
-
-
-
-
-